গর্ভাবস্থায় কিটো ডায়েট করা নিরাপদ কি না সেই বিষয়ে তেমন তথ্য-প্রমাণ নেই। গর্ভবতী নারীদের ওপরে কিটো ডায়েট নিয়ে এখনো তেমন কোনো গবেষণা করা হয়নি। ইঁদুরের ওপরে করা কিছু গবেষণার ফলাফল থেকে ধারণা করা হয় যে, গর্ভকালীন সময়ে কিটো ডায়েট করলে গর্ভের শিশুর গঠন ও বিকাশ ত্রুটিপূর্ণ হতে পারে।[ref id=18] পাশাপাশি কিটো ডায়েটের ফলে শরীরে বিভিন্ন হরমোনের পরিমাণের তারতম্য ঘটে, যা মা ও শিশুর স্বাস্থ্যের ওপর প্রভাব ফেলতে পারে। তবে এই বিষয়ে আরও গবেষণার প্রয়োজন।[ref id=19] এ ছাড়াও কিটো ডায়েট করলে সাধারণত খাবার তালিকায় খুবই স্বল্প পরিমাণে শর্করা জাতীয় খাবার এবং সীমিত পরিমাণে প্রোটিন জাতীয় খাবার থাকে। এতে করে মায়ের খাবার তালিকায় পর্যাপ্ত পরিমাণের সুষম খাবারের ঘাটতি তৈরি হতে পারে।[ref id=20] ফলে গর্ভকালীন সময়ে শিশুর স্বাভাবিক গঠন ও বিকাশ বাধাগ্রস্ত হতে পারে। এসব তথ্য ও গবেষণার ভিত্তিতে আমাদের পরামর্শ থাকবে গর্ভাবস্থায় ডাক্তারের পরামর্শ ছাড়া কোনোভাবেই কিটো ডায়েট না করা। একান্তই কিটো ডায়েট অনুসরণ করতে হলে ডাক্তার ও অভিজ্ঞ ডায়েটিশিয়ানের পরামর্শ নিয়ে নিবেন।